Letter from Artemidoros to Zenon
Material: papyrus
Place: Alexandria
Categories: Brief (geschäftlich)
Artemidoros an Zenon
Pferd
Kauf
Zucht
Ἀρτεμίδωρος Ζήνωνι χαίρειν. εἰ ἔρρωσαι, εὖ ἂν ἔχοι· ἔρρωμαι δὲ καὶ ἐγὼ καὶ Ἀπολλώνιος 
ὑγίαινεν καὶ τὰ ταλλ ἦν κατὰ γνώμην. τοῖς Λεπτίνου υἱοῖς Νικάνδρωι καὶ Μυρικῶντι 
ἐμ Φαρβαίθωι ἵππος ἐστὶν μέλας, παραπρήματα μεγάλα ἔχων καὶ ἐπʼ οὐθὲν ἄλλο χρήσιμος ὢν 
ἔξω εἰς ὀχείαν. πυνθάνομαι δέ σοι γνωρίμους εἶναι τοὺς νεανίσκους ἐπὶ πλέον. καλῶς ἂν οὖν 
ποήσαις μάλιστα μὲν ἀγοράσας μοι παρʼ αὐτῶν τὸν ἵππον εἰς ὀχείαν, ἐὰν ἦι μικροῦ τινος 
λαβεῖν· εἰ δὲ μή ἐστιν πώλιμος, χρήσαιμαι αὐτὸν εἰς τὴν  ὀχείαν· ἐὰν γὰρ σπουδάσηις, οὐ μή σοι ἀντείπωσιν· ἐμ πάσηι δὲ ἐπι
μελείαι ἔσται. ὁποτέρως δʼ ἂν οἰκονομήσηις, χαριεῖ μοι γράψας τὴν ταχίστην, ἵνα εἰδῶ εἰ 
ὑπάρχει μοι. ὁ γὰρ παρʼ ἐμοὶ ἵππος πρεσβύτερος ἤδη ὢν οὐ 
κατακρατεῖ τὰς θηλείας. ἐπεστειλα δέ σοι καὶ περὶ τοῦ σησάμου τοῦ ἐμοι γεγονότος ἐν τῶι κλήρωι, 
ἵνα περί τε τῆς συγκομιδῆς σπουδάσηις, ὅπως συγκομισθῆι τρόπωι τινί, καὶ ἐμοὶ γράψηις 
πόσον γέγονεν. καὶ περὶ τούτων οὖμ μοι ἐπιστείλας καλῶς ἂν ποήσαις. 
ἔρρωσο.  λβ, Ἀπελλαίου ε.
λβ. Ἀρτεμίδωρος 
εἰς Φιλαδέλφειαν. 
ἰατρός. 
Ζήνωνι.